Jäär: Ärkad üles A-kategooria pohmelliga, kuid ole ettevaatlik, sest su sõber sõnn on kõikidele õlledele põhjad peale teinud ja nii võib peavalu ning iiveldus kesta mitmeid tunde.    Sõnn: Aasta esimesel päeval õnnestub sul leida mõned vabad pudelid õlut - joo need ära, siis ei tule peavalu. Kuid vaata ette, et sa koju minnes kaksikute poole pead  parandama ei lähe, sest jäär on ka seal ja ta on päris pahane, et sa ta peaparandusõlled nahka panid.    Kaksikud: 1. jaanuaril läheb pidu täie hooga edasi, suure tõenäosusega toimub kella kahe paiku aasta esimeste külaliste, jäära ja sõnni vahel, kõva sõnavahetus. Lepituse toob olukorda vähk, kellel alati pudel hõlma all.    Vähk: Hommikul üles ärgates leiad sa enda eest tühjakstehtud korteri, kuid ära heida meelt, mine kaksikute juurde, neil on vinget kodutehnikat, sularaha ja muid  väärisesemeid. Jooda korteris viibijad külakostiks toodud viinast purju ja lao kott asju täis.    Lõvi: Kuna suur osa lõvidest töötab jõustruktuurides, siis tasuks esimesel jaanuaril hoida silma peal kõikidel vähkidel. Võib juhtuda, et just sellel päeval teevad nad oma esimesed kukesammud kuritegelikus maailmas.    Neitsi: Suure tõenäosusega sa esimesel jaanuaril enam neitsi pole.    Kaalud: Ausalt öeldes, ei oskagi seletada, kuidas sa oma naisele selle asja selgeks teed, mis sa  neitsiga tegid.    Skorpion: Skorpionid tõmbavad omasuguseid ligi. Võib juhtuda, et sinu naaber, kes töötab Skorpioni turvafirmas, tuleb sulle valju muusika tõttu uusaastamalakat andma.    Ambur: Mine aasta esimesel päeval skorpionile külla, keera makk põhja ja peida maki pult ära, siis saab nalja.    Kaljukits: Teie jaoks esimest jaanuarit ei eksisteeri, sest ärkate üles alles kolmandal.    Veevalaja: Olge ettevaatlik oma akvaariumiga, võib juhtuda, et koperdate  sellele otsa... samas isegi tasub koperdada, sest killud toovad ju õnne.    Kalad: Arvatavasti jääte kuivale (vt. Veevalaja).